kardosdrur/scandi-wiki huggingface dataset:
Geiger (tidsskrift)

Geiger () er et dansk musiktidsskrift, der har fokus på den eksperimenterende, alternative og avantgarde-musik. Bladet har sin redaktion på PROMUS – produktionscenteret for rytmisk musik i Århus.

Musiktidsskriftet Geiger har eksisteret siden december 1999. Foruden tidsskriftet drives en hjemmeside hørende til bladet (. Det er gratis og omdeles to gange årligt til danske kultur- og uddannelsesinstitutioner, samt caféer og spillesteder. Geiger udgives i samarbejde med ROSA – Dansk Rock Samråd.

I forlængelse af bladets redaktionelle linje, arrangeres desuden koncerter. Det er således også Geiger, der arrangerer den årligt tilbagevendende, internationale Lyd+Litteratur'-festival, der har fokus på feltet mellem musik og litteratur. Desuden er man hovedarrangør af Fanø Free Folk Festival, der præsenterer eksperimenterende musik på Fanø. Blandt øvrige navne, der er arrangeret koncerter med er Lydia Lunch, Scanner, Pita, Max Richter, Billy Childish, Efterklang, AGF, Asmus Tietchens, Henry Grimes og Thomas Köner.

Geiger er medlem af Foreningen af Danske Kulturtidsskrifter.

Pladeselskab 
Som en søsteraktivitet til bladet findes pladeselskabet Geiger Records, der i samarbejde med Litteraturen på Scenen præsenterer samarbejder mellem forfattere og musikere.

Eksterne henvisninger 
Geiger

Tidsskrifter om musik
Sieneke

Sieneke (født Sieneke Peeters; 1. april 1992) er en hollandsk sangerinde, som repræsenterede Holland i Eurovision Song Contest 2010.

Eurovision Song Contest 2010 
I 2010 repræsenterede hun Holland i Eurovision Song Contest 2010 med sangen "Ik Ben Verliefd, Shalalie". Det lykkedes hende dog ikke at gå videre til finalen, idet hun blev stemt ud i 2. semifinale.

Eksterne henvisninger 

Sangere fra Nederlandene
Hollands Eurovision Song Contest-deltagere
Deltagere ved Eurovision Song Contest 2010
Claus Trasbo

Claus Trasbo (født 13. oktober 1967) er landstræner for det danske herrelandshold i vandpolo og tidligere landsholdspiller.

Da Svømmeklubben Frem fra Odense 2007 vandt klubbens tyvende Danmarksmesterskab i vandpolo var Trasbo, som spillende træner, en af tre spillere som havde været med alle tyve gange. De to andre var Brian Olsen og Torben Harder. Trasbo satte efter dette punktum for sin aktive vandpolo karriere.

Claus Trasbo er skolehjemsinspektør på Syddansk Erhvervsskole. Brian Olsen er fortsat i klubben, hvor Torben Harders bror, Michael Harder, fortsat spiller og er kaptajn på klubbens bedste hold. Michael Harder har foreløbig 18 danske mesterskaber.

Kilder 

Odense Kommunes tillykke med DM i vandpolo 2007

Vandpolospillere fra Danmark
Brian Olsen (vandpolospiller)

Brian Aagaard Olsen (født 1970) er en dansk vandpolospiller.

Da Svømmeklubben Frem fra Odense 2007 vandt klubbens tyvende Danmarksmesterskab i vandpolo var Olsen en af tre spillere som havde været med alle tyve gange. De to andre var Claus Trasbo og Torben Harder.

Eksterne henvisninger 
 
 Odense Kommunes tillykke med DM i vandpolo 2007

Vandpolospillere fra Danmark
Torben Harder

Torben Harder (født 1970) er en tidligere dansk landsholdspiller i vandpolo.
Da Svømmeklubben Frem fra Odense 2007 vandt klubbens 20. vandpolo-DM siden 1987, var Harder en af tre spillere, som havde været med alle gangene. De to andre var Claus Trasbo og Brian Olsen. Harder vandt sit 22. danmarksmesterskab i 2009. Harder vandt sit 23. mesterskab i 2010 og tog sit foreløbigt sidste og 24. mesterskab i 2011. Alle 24 danske mesterskaber er vundet med den samme klub, og Harder har dermed rekorden i dansk idræt som den med flest danske mesterskaber i en holdsport.

Kilder 
 Odense Kommunes tillykke med DM i vandpolo 2007 og 2008
 Frem Odense blev dansk mester for 23. gang – Dansk Vandpolo 

Vandpolospillere fra Danmark
Widzew Łódź

Widzew Łódź er en fodboldklub fra Polen, som har en fin historie i polsk fodbold med flere mesterskaber. I nyeste tid har den dog haft så store økonomiske problemer, at den begyndte forfra som amatørklub i den femtebedste række, hvorfra den i 2016 rykkede op til III Liga (fjerdebedste række).

Titler 

 Polske mesterskab (4): 1981, 1982, 1996, 1997
 Polske pokalturnering (1): 1985

Kendte spillere 

  Zbigniew Boniek
  Arek Onyszko
  Włodzimierz Smolarek

Eksterne henvisninger 

  Klubbens officielle hjemmeside
 Widzew Łódź (90minut.pl)

Fodboldklubber fra Polen
Łódź
Norsk Wikipedia

Den norsksprogede blev lanceret den 26. november 2001 og omfattede fra lanceringen norsk bokmål, nynorsk og riksmål. 31. juli 2004 blev der oprettet en selvstændig Wikipedia til Nynorsk Nynorsk Wikipedia, mens de to øvrige sprog fortsatte under Wikipedia på norsk. 

I november 2016 er den norsksprogede Wikipedia den 19. største udgave af Wikipedia, og den næststørste på de nordiske sprog.

Statistik

Antal artikler 
 December 2004:  artikler
 Februar 2006:  artikler
 Februar 2007:  artikler
 Januar 2008:  artikler
 December 2008:  artikler
 Marts 2010:  artikler
 6. maj 2011:  artikler
 7. aug. 2012:  artikler
 14. nov. 2013:  artikler
 17. des. 2014:  artikler
 5. nov. 2015:  artikler
 17. sep. 2016:  artikler
 18. okt. 2017:  artikler
 2. jan. 2019:  artikler
 17. okt. 2022:  artikler

Antal sider totalt 
  9. mar. 2009:  sider
 22. jan. 2011:  sider
 15. nov. 2021:  sider

Antal redigeringer 
 26. des. 2005:  redigeringer
 5. jun. 2006:  redigeringer
 25. mar. 2007:  redigeringer
 23. nov. 2007:  redigeringer
 5. jul. 2008:  redigeringer
 23. jan. 2009:  redigeringer
 13. sep. 2009:  redigeringer
 19. apr. 2010:  redigeringer
 3. des. 2010:  redigeringer
 15. okt. 2011:  redigeringer
 15. okt. 2021:  redigeringer

Referencer

Eksterne henvisninger 

Wikipedia efter sprog
Ovidiu Cernăuţeanu

Ovidiu Cernăuţeanu, også kaldt Ovi Martin, Ovidiu Jacobsen, eller blot Ovi (født 23. august 1974) er en rumænsk-norsk sanger. I 2010 repræsenterede han Rumænien i Eurovision Song Contest 2010, sammen med Paula Seling. De fremførte sangen "Playing with Fire", som endte på 3. plads med 162 point i finalen den 29. maj.

Den 1. marts 2014 vandt han - igen sammen med Paula Seling - Selecția Națională med nummeret "Miracle", og dermed retten til at repræsentere Rumænien med dette nummer ved Eurovision Song Contest 2014 i København. Her gik det videre fra den anden semifinale den 8. maj og nåede siden en 12. plads ved finalen to dage senere.

Noter 

Sangere fra Rumænien
Deltagere ved Eurovision Song Contest 2010
Deltagere ved Eurovision Song Contest 2014
Rumæniens Eurovision Song Contest-deltagere
Gerda von Bülow

Gerda Carola Frederikke von Bülow (23. september 1904 på Frederiksberg – 4. maj 1990 i Lyngby) var en dansk violinist og musikpædagog.

Gerda von Bülow var egentlig tysk baronesse, men hendes evner og interesser lå andre steder end hvad man almindeligvis forventede af en pige med den status. Hendes ambitioner gik snarere i retning af møbelsnedkeri og violinspil.

Efter faderens død vendte Gerda von Bülow sammen med sin danske mor og sine søstre tilbage til Danmark, hvor hun kom i violinskole hos sin senere ægtefælle, violonisten Gerhard Rafn, samt hos Emil Telmányi. Hun debuterede 1929 med Max Bruchs violinkoncert i Tivolis Koncertsal.

Hun fandt dog koncertlivet for hårdt, hvorfor hun i stedet satsede på musikpædagogik. 1932 tog hun musikpædagogisk eksamen med violin som hovedfag, og året efter aflagde hun eksamen i hørelærepædagogik.

Hun var selv en flittig foredrags- og kursusholder inden for violinpædagogikken og udgav to bøger i forbindelse hermed.

Gerda von Bülow var en pioner indenfor musikpædagogik og var via Dansk Musikpædagogisk Forening initiativtager til flere skandinaviske musikpædagogiske kongresser. Hun var også formand for Danmarks Hørelæreforening 1952-1967, og hun stiftede Forbundet for RMO og var dets formand 1970-1978. 

I 1961 stiftede Gerda von Bülow Nordisk Rytmik, et seminarium for uddannelse af rytmikpædagoger med hjemsted i hendes hus i Lyngby. Desuden holdt hun et utal af rytmikkurser i hele Skandinavien. Denne udstrakte aktivitet var kun mulig, fordi hun i hjemmelivet havde stor praktisk opbakning af sin mand, der virkede som lærer.

Gerda von Bülows barnløse ægteskab med Gerhard Rafn opløstes 1929 – samme år hun debuterede på koncertscenen. Hendes andet ægteskab (1945) med Verner Oluf Mogensen bragte 1946 sønnen Gert, den senere fremtrædende danske cellist.

Modtagne priser 
 1969 Danske Arkitekters Landsforbund (om udvikling af børns muligheder for at opleve rum og form)
 1980 Københavns Amts Kulturpris
 1983 Samrådet for Musikundervisning (vedrørte samspillet mellem skolernes obligatoriske musikundervisning og den, der gives i fritiden)

Bogudgivelser 
 1945 Violinskole (sammen med Christy Bentzon)
 1946 Moderne Violinteknik og dens systematiske Opbygning
 1971 Børn, rum, form. Opgaven, som udløste med prisen fra Danske Arkitekters Landsforbund 

Danskere i 1900-tallet
Foreningsformænd fra Danmark
Musikpædagoger fra Danmark
Personer fra Frederiksberg
Violinister fra Danmark
Gerda
Faglitterære forfattere fra Danmark
Dansksprogede forfattere fra Danmark
Personer i Dansk Kvindebiografisk Leksikon
Kasper Ødum

Kasper Ødum (født 17. marts 1979 i Randers) er en dansk professionel badmintonspiller. 

Ødum, der begyndte karrieren i Randers Badminton Klub, vandt i 1999 Bulgarian International, i 2000 Austrian International, i 2003 Polish Open, i 2005 the Bitburger Open International og i 2006 the Southern PanAm International, Belgian International og Bulgarian Open.

I juni 2010 lå han nr. 288 på verdensranglisten i herresingle.

Ved siden af sin spillerkarriere arbejder han som massør i International Badminton Academy i København.

Kilder

Personer fra Randers
Badmintonspillere fra Danmark
Roka Žlindre

Ansambel Roka Žlindre er en slovensk musikgruppe, opkaldt efter Rok Žlindra.

Eurovision Song Contest 2010 
Den 21. februar 2010 vandt Roka Žlindre den slovenske nationale udtagelseskonkurrence til Eurovision Song Contest 2010 i Oslo, med sangen "Narodnozabavni rock". Sangen blev stemt ud i anden semifinale, og kom derfor ikke i finalen den 29. maj.

Musikgrupper fra Slovenien
Deltagere ved Eurovision Song Contest 2010
Slovenines Eurovision Song Contest-deltagere
Kalamari

Kalamari er en slovensk musikgruppe.

Eurovision Song Contest 2010 
Den 21. februar 2010 vandt Kalamari den slovenske nationale udtagelseskonkurrence til Eurovision Song Contest 2010 i Oslo, med sangen "Narodnozabavni rock". Sangen blev stemt ud i anden semifinale, og kom derfor ikke i finalen den 29. maj.

Musikgrupper fra Slovenien
Slovenines Eurovision Song Contest-deltagere
Deltagere ved Eurovision Song Contest 2010
Peter Lyø

Peter Lyø (født 1965) er en tidligere dansk landsholdsspiller i volleyball og nuværende beachvolley-landstræner.

Siden 1. januar 2008 har Peter Lyø været ansat på fuld tid som landstræner for de danske beachvolleyspillere. Han var før det træner for herrerne i Marienlyst Volley i toethalvt år. Før det var han træner for DHG Volley i Odense.

Peter Lyø har som spiller i 29 år og i omkring 600 kampe for DHG spillet om DM-guld i volleyball og har spillet 175 landskampe. Sammen med lilebror Thomas Lyø vandt han beachvolley-DM 1995, 1997 og 1998.
Har deltaget i mere end 20 internationale beachvolley turneringer. Han har også været professionel i den franske liga i perioden 1991-1993 mest i Monaco.

Sammen med Jesper Hansen, der er sportschef i Marienlyst, ejer Lyø "Lyø Beach Camp, der sender danske beachvolleyspillere på træningsophold i Tyrkiet.

Peter Lyø er gift med den serbiske håndboldspiller Ana Razdorov-Lyø, med en fortid på både det serbiske og hollandske landshold. Sammen har de tre børn.

I øjeblikket træner Lyø volleyball på Idrætshøjskolen Sønderborg, og på Sønderborg Talent Akademi (STA) træner han Sønderborg Volleyballklub (SØVK), som han også trænede i 14/15.

Eksterne henvisninger 

Volleyballspillere fra Danmark
The Islanders

The Islanders er et band, der består af musikere fra både Cypern, Norge, Skotland, Wales og England. Medlemmerne er Jon Lilygreen, Jon Gregory, Sylvia Strand, Katherine Squire, Sean Watts og Charalambos Kallonas.

Eurovision Song Contest 2010 

I 2010 repræsenterede The Islanders Cypern i Eurovision Song Contest 2010 med sangen "Life Looks Better In Spring".

Musikgrupper
Cyperns Eurovision Song Contest-deltagere
Deltagere ved Eurovision Song Contest 2010
Henriette Heise

Henriette Heise, dansk billedkunster uddannet på Kunstakademiets Billedkunstskoler i København og Slade School of Fine Art i London. Hun bor og arbejder i København og London og har siden 2009 været lektor i billedkunst på Det Kgl. Danske Kunstakademi. Fra sommeren 2016 tiltræder hun desuden som den første professor ved Billedkunstskolernes nye 3-årige BFA-program (Bachelor of Fine Arts). 

Fra 2012 medlem af kunstnersammenslutningen Den Frie. 

I 2013 modtog Henriette Heise Statens Kunstfonds treårige arbejdslegat.

Henriette Heises billedkunstneriske praksis kan betegnes som post-konceptuel og udfolder sig på tværs af medier, formater og materialer. Hun anvender således forskellige grafiske teknikker, herunder tegning og linoleumssnit, fotokopi, tekstil, filtcollager, plakater, fotografi, installation, skulptur, film/video, bøger, internet og performance. Parallelt med sin egen kunstpraksis har hun været involveret i og medstifter af en række kollektive kunstneriske projekter som Info Centre i London, Det Fri Universitet og Tv-stationen tv-tv, begge i København.

Igennem sit undersøgende og procesorienterede kunstneriske arbejde beskæftiger Henriette Heise sig med det emotionelles og imaginæres funktion og potentialer i hverdagslivet.

Soloudstillinger 
 “There are pockets, she said", Overgaden—Institut for Samtidskunst, København, Danmark (2010)
 “Darkness Machines—Dormant”, Die Raum, Berlin, Tyskland (2011)

Bibliografi 
 Mikkel Bogh, “Methodological Intimacy: Newer Works and Projects.” SUM: magasin for samtidskunst, no. 1, 2007: 18–29.
 Mathias Danbolt, "Dormancy: Notes on Sleep, Criticality, and the Poetics of Suspension in and around Henriette Heise’s Darkness Machines". Not Now! Now! Chronopolitics, Art & Research, red. Renate Lorenz (Berlin: Sternberg Press, 2014): 144-171.

Eksterne henvisninger 
henrietteheise.net – portal til Henriette Heises netprojekterThis practice is always under construction – løbende opdateringer om Heises arbejde

Kilder 

Billedkunstnere fra Danmark
Ansatte ved Det Kongelige Danske Kunstakademi
Kvindelige kunstnere fra Danmark
Nederlandsksprogede Wikipedia

Den nederlandsksprogede Wikipedia blev lanceret 19. juni 2001. I november 2016 er den nederlandsksprogede wikipedia den femtestørste udgave af Wikipedia.

Milepæl

Kilder

Eksterne henvisninger 

Wikipedia efter sprog
Etableret i 2001
Knud Steffen Nielsen

Knud Steffen Nielsen (født 22. september 1947 i Hundested) er en dansk digter og billedkunstner.

Han debuterede i 1980 med digtsamlingen "Indsskrift" på forlaget Edition After Hand. Har udstillet billeder i det meste af Danmark, men også i bl.a. Tyskland, Polen og Italien. 

Modtager af Statens Kunstfonds Arbejdslegat, i både 2005 og 2007. Modtog i 2002 Litteraturrådets arbejdslegat for digtsamlingen "En kinamands chancer".

Knud Steffen Nielsen har opnået stor anerkendelse blandt anmeldere og forfattere, og sidder blandt andet i bestyrelsen for Forlaget Arena. Han har redigeret antologien "Encyklopoesien", der udkom i 2010. Hans seneste digtsamlingen er "Det gør ikke rigtigt ondt på fisk" (Arena, 2008).

Knud Steffen Nielsen er desuden fløjtenist og oplæser i gruppen Ak, Du Lyver Albertine, der derudover består af digterne Ejler Nyhavn og Ole Bundgaard. 

Stiftede i 2010 Albertine-prisen. Prisen gik i 2010 til Frank Kjørup for hans digtsamling "INDEFRARØD" (After Hand, 2009)

Udgivelser 
 Indsskrift, Edition After Hand, 1980 (digte)
 Og lyset knytter sig om lidt, Gyldendal, 1984 (digte)
 Lakune, Borgen, 1988 (digte)
 Farven Godot, After Hand, 1993 (digte)
 Ser Sit Snit, After Hand, 1997 (digte)
 Som hypokonder har jeg slet ikke toppet, After Hand, 2000 (digte)
 En kinamands chancer, After Hand, 2002 (digte)
 Toppilot, After Hand, 2004 (digte)
 Intarsia. Et forhalingspapir., After Hand, 2006 (digte)
 Det gør ikke rigtigt ondt på fisk, Arena, 2008 (digte)
 Antologi, Encyklopoesien, Arena, 2010 (som redaktør, bidrager også selv med digt)

Kilder/Noter

Eksterne henvisninger 

 Knud Steffen Nielsens webside 

Digtere fra Danmark
Malere fra Danmark
Personer fra Hundested
Dansksprogede forfattere fra Danmark
Mandlige forfattere i det 21. århundrede
Celta de Vigo

Celta Vigo (fulde navn Real Club Celta de Vigo, S.A.D.) er en spansk fodboldklub fra byen Vigo, der fra 2015/16-sæsonen spiller i La Liga.

Klubben har endnu ikke vundet nogle titler, man har dog deltaget tre gange i Copa del Rey.

I ligaen blev det til en fjerdeplads i 2003 og dermed kvalifikation til Champions League.

Deltagelse i Champions League

Nuværende spillertrup 

 (3. viceanfører)
 (Anfører)
 (4. viceanfører)

 (Viceanfører)

 (lånt fra Sevilla)

Udlånt 
 
 (Udlejet til RCD Mallorca)
 (Udlejet til Gimnàstic)
 (Udlejet til Sheffield Wednesday)
 (Udlejet til QPR)
 

 
Etableret i 1923
Danzhou

Danzhou (儋州; Pinyin: Dānzhōu) er en by på amtsniveau på den nordvestlige del af øen og provinsen Hainan. Byen står direkte under provinsregeingen for Hainan. Danzhou havde i 1999 829.567 indbyggere , og et areal på 	3.265 km².

Den gamle bydel Danzhou (Danzhou gucheng) og det efter Su Dongpo (Su Shi) kendte Dongpo-Akademi (Dongpo shuyuan) er på Kinas liste over mindesmærker

Eksterne kilder og henvisninger 

 Dongpo Academy  – Engelsk

Byer på Hainan
Søster Lerche

Søster Lerche (14. marts 1658 i København – 29. marts 1729 på Årsmarke, Hunseby Sogn) var en dansk adelsdame og godsejer.

Biografi 
Søster Lerche var datter af stiftamtmand Cornelius Pedersen Lerche (1615-81) og Anne Kirstine Friis (død 1659). Faderen blev adlet 1660 og var en succesfuld embedsmand i den tidlige enevælde. Han begyndte desuden at opbygget en anselig godsmængde på Lolland.

Søster Lerche ægtede i en alder af 19 år Eggert Christopher Knuth, en mecklenburgsk adelsmand, der var kommet til landet, efter at hans yngre broder Adam Levin Knuth var trådt i tjeneste hos den senere kong Christian 5. Parret var velanset ved hoffet, og Knuth avancerede hastigt i rang. 1681 købte han godserne Årsmarke og Bandholmgård på Lolland efter svigerfaderen. Senere udvidede han besiddelserne med bl.a. hovedgården Binnitze og den senere Maribo Ladegaard samt flere kirker og tilhørende landgildegods. Da ægtemanden døde i 1697 var Søster Lerche 39 år, og hun overtog da styrelsen af de lollandske godser og opdragelse og anbringelse af de otte levende af i alt ti børn, syv døtre og tre sønner, der var født mellem 1678 og 1691:

Anna Christine (1678), Charlotte Amalie (1679), Christian Frederik (1681), Elisabeth Sophie (1682), Cornelia (1684), Elisabeth Sophie (1685), Adam Christopher (1687), Jakobine Ernestine (1689), Jakob Levin (1690) og Eleonore Margrethe (1691).

Lerche huskes i eftertiden som en effektiv administrator af godserne, og hun blev medejer og i 1701 eneejer af Havløkkegård, et mindre gods i nabolaget. Derudover erhvervede hun pakhuse i ladepladsen Bandholm og tiende fra Hillested Sogn. I ansøgninger til kongen og i retssager forsvarede hun effektivt sine fæsteres interesser samtidig med, at hun håndhævede sine rettigheder over for bønder og ridefoged.

Året efter ægtefællens død førte hun hans plan om oprettelse af en skole ud i livet, og da skolegangen efterhånden blev ustabil, forbedrede hun i en ny fundats fra 1723 det økonomiske grundlag for undervisningen. 1715 etableretede hun et hospital i Hunseby for otte fattige, og hun skænkede altersølv til Hunseby Kirke.

Ligeledes var hun dygtig til at pleje sine børns interesser, bl.a. i en indviklet arvesag efter deres farbroder. Hun fik døtrene gift ind i rigets førende familier, mens de to levende sønner fik tidens bedste uddannelser først på Sorø Ridderlige Akademi, dernæst ved studier i Holland og England.

Kronen på hendes værk var oprettelsen i 1714 af grevskabet Knuthenborg til den da eneste levende søn Adam Christopher Knuth. Hun opholdt sig fortrinsvis på Årsmarke, nu kaldet Knuthenborg, og i hovedstaden. Hun var en fortjenstfuld og målrettet adelsdame, og erindringen om "denne Dames Fornuft i sin Husholdning, Gavmildhed mod de trængende og Gudsfrygt" forblev levende i resten af 1700-tallet.

Kilder 
 Biografi i Dansk Kvindebiografisk Leksikon

Eksterne henvisninger 
 

Søster
Danskere i 1600-tallet
Danskere i 1700-tallet
Godsejere fra Danmark
Personer fra København
Personer i Dansk Kvindebiografisk Leksikon
Magasinet Lederne

Magasinet Lederne er et dansk fagblad, der udgives af den faglige organisation Lederne 11 gange årligt.

Blandet udkommer i 89.673 eksemplarer, men læses ifølge Index Danmark/Gallup af 137.000.

Lederne er medlem af Danske Specialmedier.

Kilder og eksterne henvisninger
 Ledernes hjemmeside

Kilder

Tidsskrifter fra Danmark
Carl Conrad Gustav Knuth

Carl Conrad Gustav lensbaron Knuth (20. november 1761 – 20. december 1815 på Rudbjerggaard) var en dansk godsejer og postdirektør.

Han var søn af kammerherre, Højesteretsassessor Conrad Ditlev lensbaron Knuth til baroniet Conradsborg og Conradine Augusta f. komtesse Reventlow, var født 20. november 1761, blev 1783 kammerjunker, 1785 juridisk kandidat og auskultant i Rentekammeret, 1801 3. direktør i Generalpostamtet, 1802 kammerherre og 2. direktør, deltog 1808 i Hamborg i forhandlingerne om ophævelsen af det derværende danske postkontor, men tog allerede 1809, efter i flere år at have været svagelig, sin afsked og trak sig tilbage til sine ejendomme på Lolland, Fredsholm, Gottesgabe og Rudbjerggård, på hvilken sidste han døde 20. december 1815.

Han blev gift 1. gang 17. maj 1790 med Susanne f. le Sage de Fontenay (23. februar 1766 – 14. februar 1812), datter af admiral Carl Frederik le Sage de Fontenay; 2. gang 7. marts 1815 med Christiane Louise baronesse Roll, f. Humble (f. i København 7. oktober 1775), datter af Franz Joachim Humble og Anna Maria f. Neumann.

Kilder 
 G.L. Wad, "Knuth, Carl Conrad Gustav", i: C.F. Bricka (red.), Dansk Biografisk Lexikon, København: Gyldendal 1887-1905.
 Richter, Jurid. og statsvidenskbl. Stat, s. 173.
 Danmarks Adels Aarbog 1889, s. 264 f.

Lensbaroner fra Danmark
Danskere i 1700-tallet
Danskere i 1800-tallet
Post- og Telegrafvæsenets generaldirektører
Godsejere fra Danmark
Jurister fra Danmark
Carl Conrad Gustav
Personer i Dansk Biografisk Leksikon
Kammerherrer fra Danmark
Paris-Orly Lufthavn

Paris-Orly Lufthavn er en fransk lufthavn placeret delvist i Orly og delvist i Villeneuve-le-Roi. Den
er beliggende 13 km syd for Paris. Før opførelsen af Charles de Gaulle lufthavnen,
var Paris-Orly hovedlufthavn for Paris. Selv efter overførslen af størstedelen af den internationale flytrafik til Charles-de-Gaulle
er Orly den travleste franske lufthavn for regionaltrafik og den næst-travleste for den samlede trafik med 26.441.000 passagerer i 2007.

Orly strækker sig over 15.3 km² og breder sig over 2 departementer og 7 kommuner:

 I Essonne departementet: Kommunerne: Paray-Vieille-Poste (Vest terminalen og halvdelen af syd terminalen), Wissous, Athis-Mons, Chilly-Mazarin, og Morangis.
 I Val-de-Marne departementet: Kommunerne: Villeneuve-le-Roi og Orly (halvdelen af syd terminalen).

Lufthavnen administreres udelukkende af Aéroports de Paris, der også administrerer Charles de Gaulle lufthavnen,
Le Bourget Lufthavnen og flere mindre lufthavne i Paris' forstæder.

Eksterne henvisninger 

 Officiel side (engelsk)
 (Union des Aéroports Français) (fransk) 
 https://www.sia.aviation-civile.gouv.fr/aip/enligne/PDF_AIPparSSection/VAC/AD/2/1007_AD-2.LFPO.pdf

Lufthavne i Frankrig
Orly Lufthavn
Transport i Paris
Etableret i 1932
Miroslav Stoch

Miroslav "Miňo" Stoch (født 19. oktober 1989 i Nitra, Tjekkoslovakiet) er en slovakisk professionel fodboldspiller, der spiller for den tjekkiske klub Slavia Prag. Han har tidligere spillet for blandt andet Chelsea, Twente, Fenerbahce og PAOK Thessaloniki.

Stoch har (pr. april 2018) spillet 55 kampe og scoret seks mål for Slovakiets landshold.

Eksterne henvisninger 

Fodboldspillere fra Slovakiet
Fodboldspillere fra Chelsea F.C.
Fodboldspillere fra FC Twente
Fodboldspillere fra Fenerbahçe SK
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2016